**ΕΛΛΗΝΙΚΗ ΔΗΜΟΚΡΑΤΙΑ ΟΡΘΗ ΕΠΑΝΑΛΗΨΗ**

**ΠΡΩΤΟΔΙΚΕΙΟ ΛΙΒΑΔΕΙΑΣ**

**ΑΡΙΘΜΟΣ: 71 /2019**

**Π Ρ Α Ξ Η**

**Η ΠΡΟΕΔΡΟΣ ΠΡΩΤΟΔΙΚΩΝ ΛΙΒΑΔΕΙΑΣ**

 ΄**Εχοντας υπόψη** :

Α. Τις διατάξεις του άρθρου 15 παρ. 7 περ. α΄ υποπερ. Δδ΄ του ν.1756/1988 «κώδικας οργανισμού δικαστηρίων και κατάσταση δικαστικών λειτουργών», με τις οποίες καθιερώνεται τεκμήριο αρμοδιότητας της Προέδρου Πρωτοδικών.

Β. Τη με αριθμ. **27002/06-05-2019** εγκύκλιο του Υπουργείου Δικαιοσύνης, Διαφάνειας και Ανθρωπίνων Δικαιωμάτων, με την οποία κρίνεται ότι ενόψει της διενέργειας των Ευρωεκλογών , καθώς και των περιφερειακών και δημοτικών εκλογών στις **26 Μαϊου 2019**, πρέπει να ανασταλούν οι εργασίες των δικαστηρίων της χώρας από την **22η** **Μαϊου 2019** έως και την **31η Μαϊου 2019** και σε περίπτωση επαναληπτικών δημοτικών και περιφερειακών εκλογών την **2α Ιουνίου** **2019** η αναστολή παρατείνεται μέχρι την **5η Ιουνίου 2019**. Με τις ποινικές δίκες που θα αρχίσουν στο ακροατήριο πριν από την **22α Μαϊου 2019** και δεν θα περατωθούν την ίδια ημέρα, συνεχίζονται μετά **την 5η Ιουνίου 2019.**

 Γ. Τις υπηρεσιακές ανάγκες, ως και την εύρυθμη λειτουργία του Πρωτοδικείου Λιβαδειάς.

 Αποφασίζει ότι κατά το χρονικό διάστημα από την **22α Μαϊου** **2019** έως και την **31η Μαϊου 2019**:

 Δεν θα εκδικαστούν οι πολιτικές υποθέσεις, που έχουν προσδιοριστεί για συζήτηση κατά την τακτική και τις ειδικές διαδικασίες του Πολυμελούς και Μονομελούς Πρωτοδικείου Λιβαδειάς , πλην των πολιτικών υποθέσεων, που εκδικάζονται κατά τη διαδικασία των ασφαλιστικών μέτρων. Οι προσωρινές διαταγές θα εκδικάζονται κανονικά και ο Δικαστής υπηρεσίας του Πρωτοδικείου δύναται να προσδιορίζει τις αιτήσεις των ασφαλιστικών μέτρων και τις αιτήσεις χορήγησης προσωρινής διαταγής, εντός του ως άνω χρονικού διαστήματος.

 Σε περίπτωση διενέργειας επαναληπτικών δημοτικών και περιφερειακών εκλογών εντός της περιφέρειας του Πρωτοδικείου Λιβαδειάς , τα ανωτέρω ισχύουν και για το χρονικό διάστημα από την **1η** **Ιουνίου 2019** έως και την  **5η Ιουνίου 2019**.

 Ως προς τη λειτουργία της Γραμματείας του Πρωτοδικείου : α) το Πολιτικό Τμήμα θα δέχεται κανονικά την κατάθεση των δικογράφων , που απευθύνονται είτε ενώπιον του πολυμελούς , είτε του Μονομελούς Πρωτοδικείου, όπως και των ενδίκων μέσων κατά αποφάσεων του Πρωτοδικείου, συντασσομένων των σχετικών εκθέσεων , επίσης θα παραλαμβάνει κανονικά τα προς κατάθεση δικόγραφα των προτάσεων των διαδίκων και της προσθήκης αντίκρουσης αυτών, β) Το τμήμα ειδικών διαδικασιών θα παραλαμβάνει τις αιτήσεις διαταγών πληρωμών ,οι οποίες κατά την κρίση του Δικαστή Υπηρεσίας , έχουν επείγοντα χαρακτήρα.

 Σε περίπτωση διενέργειας επαναληπτικών δημοτικών και περιφερειακών εκλογών εντός της περιφέρειας του Πρωτοδικείου Λιβαδειάς τα ανωτέρω ισχύουν και για το χρονικό διάστημα από την **1η Ιουνίου 2019** έως και την **5η Ιουνίου 2019.**

 Το τμήμα των πιστοποιητικών, κατά τη διάρκεια της αναστολής των εργασιών των δικαστηρίων, θα παραλαμβάνει αιτήσεις για την έκδοση πιστοποιητικών από την **3η Ιουνίου 2019** και σε περίπτωση διενέργειας επαναληπτικών δημοτικών και περιφερειακών εκλογών από την **6η Ιουνίου 2019** .

 **Λιβαδειά 16-05-2019**

 **Η ΠΡΟΕΔΡΟΣ ΠΡΩΤΟΔΙΚΩΝ ΛΙΒΑΔΕΙΑΣ**

 **ΕΥΑΓΓΕΛΙΑ ΜΟΥΣΤΑΚΑ**